Поздрав по случай Гергьовден
Сряда, 06 Май 2020 г.
УВАЖАЕМИ ИМЕНИЦИ,
Приемете поздравите ми послучай Гергьовден!
Днес, когато църквата чества един от най-големите християнски празници, отбелязваме още Деня на храбростта и Българската армия. Това е ден, в който с дълбока признателност свеждаме глави пред многобройните знайни и незнайни войни, пред тяхната храброст, героизъм и патриотизъм.
През последните месеци ние видяхме, че смелостта и куражът имат много и различни измерения. Разбрахме, че победата е отговорност на всички, че всеки може и трябва по свой начин да допринесе за постигането и́.
В днешния Ден на храбростта искам да поздравя не само войните под пагон, но и онези, които самоотвержено и с чест изпълняват дълга си да се борят за опазване здравето на хората и за техния достоен живот.
Желая на всички крепко здраве, вяра в бъдещето и воля за постигане на целите.
Нека Свети Георги Победоносец да ни закриля, да ни вдъхва смелост и увереност във всяко начинание! Нека във всеки дом да има здраве, вяра и благоденствие!
Честит празник на имениците! Бъдете здрави и носете с достойнство името си!